SFLEX ล้มแผนเพิ่มทุนธุรกิจ “ขุดเหมืองบิทคอยน์” เหตุราคาร่วงหนัก
บอร์ด SFLEX ยกเลิกเพิ่มทุนแผนลงทุนธุรกิจ “ขุดเหมืองบิทคอยน์” หลังราคาเหรียญบิทคอยน์มีการปรับตัวลงอย่างมาก

บอร์ด SFLEX ยกเลิกเพิ่มทุนแผนลงทุนธุรกิจ “ขุดเหมืองบิทคอยน์” หลังราคาเหรียญบิทคอยน์มีการปรับตัวลงอย่างมาก
16 ส.ค. 2565

บริษัท สตาร์เฟล็กซ์ จำกัด (มหาชน) หรือ SFLEX เปิดเผยว่า สืบเนื่องจากที่ประชุมคณะกรรมการบริษัท ครั้งที่ 3/2565 เมื่อวันที่ 11 พฤษภาคม 2565 ได้มีมติอนุมัติให้เพิ่มทุนใน บริษัท พี เอส พลัส คอนซัลติ้ง จำกัด ซึ่งเป็นบริษัทย่อยของบริษัทจากทุนจดทะเบียน 20 ล้านบาท มาเป็นทุนจดทะเบียน 120 ล้านบาท เพื่อนำไปใช้ในการลงทุนในธุรกิจเหมืองขุดบิทคอยน์ (Bitcoin Mining) ซึ่งเป็นธุรกิจใหม่ของบริษัทนั้น
ทั้งนี้ เนื่องจากสถานการณ์ปัจจุบัน ราคาเหรียญบิทคอยน์มีการปรับตัวลงอย่างมาก ซึ่งราคาปัจจุบันปรับตัวลดลงต่ำกว่าราคาที่คาดว่าจะสร้างผลตอบแทนที่คุ้มค่าให้แก่บริษัทได้ ที่ประชุมคณะกรรมการบริษัท ครั้งที่ 4/2565 เมื่อวันที่ 10 สิงหาคม 2565 จึงได้พิจารณาอนุมัติให้ยกเลิกการเพิ่มทุนและการดำเนินธุรกิจในธุรกิจเหมืองขุดบิทคอยน์ในบริษัทย่อย